
Obvestilo o pregledu lesa jablan
Spoštovani!
Obveščamo Vas, da na Inštitutu za hmeljarstvo in pivovarstvo Slovenije - Oddelek za varstvo rastlin v zimskem obdobju 2022/2023 ponovno izvajamo preglede lesa jablan na prisotnost zimskih jajčec rdeče sadne pršice, krvave in listnih uši ter ugotavljamo populacijo ameriškega in vejičastega kaparja.
Zato vas prosimo, da vzorce za pregled lesa do začetka januarja dostavite na IHPS oziroma Oddelek za varstvo rastlin.
NAVODILA ZA NABIRANJE VZORCEV 
Pregled opravimo na vzorcu, v katerem naj bo najmanj 1 m enoletnega, 2 m dvoletnega in najmanj 1 m triletnega lesa. (En vzorec naj zajema do 3 ha vzorčene površine.) Priporočljivo je, da vzorec vsebuje večje dolžine lesa posameznih starosti. Vzorec naberite enakomerno po celem nasadu ali parceli. Vzorci naj bodo nabrani na prevladujočih sortah nasada oziroma parcele in opremljeni z nalepko, na kateri bo razvidno ime parcele.
[image: Voščilo: Vesele božične praznike in srečno novo leto. IHPS]

